**У С Т А В**

**На**

**Народно Читалище**

**„Христо Ботев-1926”**

**с.Кобиляк,общ.Бойчиновци**

**обл.Монтана, ул.”Георги Кирков”№14**

**ГЛАВА ПЪРВА**

**ОБЩИ ПОЛОЖЕНИЯ**

***Чл.1*. С този Устав,съобразен със Закона за народните читалища се уреждат основните положения на вътрешно нормативната уредба на читалището в зависимост от специфичните условия,при които се развива неговата дейност.**

***Чл.2./*1/Народно читалище „Хр.Ботев -1926”с.Кобиляк е традиционно самоуправляващо се българско сдружение в с.Кобиляк, което изпълнява и държавни културно-просветни задачи .В неговата дейност могат да участват всички физически лица без оглед на ограничения на възраст,пол,политически и религиозни възгледи и етническо самосъзнание.**

**/2/ Народно читалище „Хр.Ботев -1926”с.Кобиляк е юридическо лице с нестопанска цел със седалище в с.Кобиляк,обл.Монтана,ул.”Георги Кирков”№14 /3/Читалището е вписано в регистъра на Министерството на културата под № 3149/28.03.2006г.**

***Чл.3*. Наименованието е:**

**Народно Читалище „Христо Ботев-1926” с.Кобиляк,**

**което при необходимост ще се изписва на латиница по следният начин:Narodno chitaliste „Hristo Botev-1926”s.Kobiljk.**

***Чл.4.*Читалището работи в тясно взаимодействие с културните институти,църква,обществени и стопански организации, фирми и други, които извършват или подпомагат културната дейност.**

***Чл.5*.Читалището подържа най-тесни връзки за сътрудничество и координация на културната дейност,организирана от Общината и участва активно в организацията и провеждането на общоселски и Общински културни прояви.Съобразява своята дейност със Стратегията на общината и областта на културата.**

**ГЛАВА ВТОРА**

**ЦЕЛИ И ЗАДАЧИ**

***Чл.6*.Основната цел на читалището е да задоволява потребностите на населението, свързани със:**

**- Развитие и обогатяване на културния живот,социалната и образователната дейност в селото.**

**- Запазване на обичаите и традициите на населението в селото.**

**- Разширяване знанията на гражданите и приобщаването им към ценностите и постиженията на науката,изкуство-то и културата.**

**- Възпитание в дух на демократизъм,родолюбие и общочовешка нравственост.**

**-Възпитаване и утвърждаване на националното самосъзнание.**

**-Осигуряване на достъп до информация.**

***Чл.7.*За постигане на целите по чл.6, читалището извършва основни дейности като:**

**- Уреждане и поддържане на общодостъпни библиотеки,читални, фото,филмо и видеотеки,както създаване и поддържане на електронни информационни мрежи.**

**-Развиване и подпомагане на любителското художествено творчество,чрез създаване на колективи и изпълнители в различни жанрове на изкуството,за които има необходимите условия.**

**-Организиране на школи,кръжоци,курсове,клубове,кино и видеопоказ,празненства,концерти,чествания и младежки дейности.**

**-Събиране и разпространение на знанията за Родния край.**

**-Създаване и съхраняване на музейни колекции съгласно Закона за културното наследство.**

**-Предоставяне на компютърни и интернет услуги.**

***Чл.8.*Читалището може да развива и допълнителна стопанска дейност,свързана с предмета на основната му дейност,в съответствие с действащото законодателство,като използва приходите от нея за постигане на определените му в Устава.Читалището не разпределя печалби.**

***Чл.9*.Читалището няма право да предоставя собствено или ползвано от него имущество възмездно или безвъзмездно:**

**-За хазартни игри или нощни заведения.**

**-За дейност на нерегистрирани по закона за вероизповеданията религиозни общности и юридически лица с нестопанска цел на такива общности.**

**-За постоянно ползване от политически партии и организации.**

**- На председателя,секретаря,членове на Настоятелството и Проверителната комисия и на членове на техните семейства.**

***Чл.10*.Читалището може да се сдружава с други читалища**

**за постигане на своите цели,за провеждане на съвместни**

**дейности и инициативи при условия и по реда на Закона**

**за народните читалища.**

**ГЛАВА ТРЕТА**

**УПРАВЛЕНИЕ**

***Чл.11 .*/1/Членовете на читалището са индивидуални,**

**колективни и почетни.**

**-Индивидуалните членове са действителни и спомагателни.Те са български граждани и са длъжни да спазват устава на читалището,да опазват имуществото на читалището,да участват в читалищната дейност според възможностите си и да не извършват действия уронващи престижа на читалището.**

**-Спомагателните членове са лица под 18 години, които нямат право да избират и да бъдат избирани,те имат право на съвещателен глас.**

**-Колективните членове съдействат за осъществяване на целите на читалището,подпомагат неговата дейност,подържат и обогатяват материалната му база и имат право на един глас на общото събрание.**

**Колективните членове могат да бъдат:**

**а/Професионални организации**

**б/Стопански организации**

**в/Търговски дружества**

**г/Кооперации и сдружения**

**д/Културно-просветени и любителски клубове и творчески колективи.**

**-Почетни членове могат да бъдат български и чужди граждани с изключителни заслуги към читалището.**

***Чл.12*.Органи на читалището са :ОБЩОТО СЪБРАНИЕ,**

**НАСТОЯТЕЛСТВОТО И ПРОВЕРИТЕЛНАТА КОМИСИЯ.**

***Чл.13./*1/Върховен орган на читалището е ОБЩОТО СЪБРАНИЕ.**

**/2/Общото събрание се състои от всички членове имащи право на глас.**

***Чл.14.*Общото събрание:**

**-Изменя и допълва устава**

**-Избира и освобождава членове на Настоятелството,Проверителната комисия и Председателя.**

**-Приема вътрешни актове,необходими за организацията на дейността на читалището**

**-Изключва членове на читалището**

**-Определя основни насоки на дейността на читалището**

**-Взема решения за членуване или за прекратяване на членството в читалищното сдружение**

**-Приема бюджета на читалището**

**-Приема годишния отчет до30 март на следващата година**

**-определя размера на членския внос**

**-Отменя решения на органите на читалището**

**-Взема решения за откриване на клонове на читалището**

**след съгласуване с общината**

**-Взема решения за отнасяне до съда на незаконосъобразни действия на ръководството или отделни членове**

**/2/Решенията на Общото събрание са задължителни за другите органи на читалището**

***Чл.15.*/1/Редовно Общо събрание се свиква от Настоятелството най-малко веднъж годишно, като на три години е отчетно-изборно.Извънредно Общо събрание може да бъде свикано по решение на Настоятелството,по искане на Проверителната комисия или на една трета от членовете на читалището с право на глас.При отказ на Настоятелството да свика извънредно Общо събрание до 15 дни от постъпване на искането,Проверителната комисия или една трета от членовете на Читалището с право на глас,могат да извикат извънредно събрание от свое име.**

**/2/ Поканата за събранието трябва да съдържа дневния ред, датата , часа, мястото на провеждане и кой го свиква. Поканата да бъде получена срещу подпис или връчена не по-късно от 7 дни преди датата на провеждането. В същия срок на общодостъпни места, на вратата на читалището и чрез медиите трябва да бъде залепена покана за събранието .**

**/3/ Общото събрание е законно, ако присъстват най-малко половината от имащите право на глас членове на читалище "Христо Ботев”. При липса на кворум събранието се отлага с един час. Тогава събранието е законно,ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.**

***Чл.16*. Решенията се вземат с мнозинство повече от половината от присъстващите членове с право на глас, освен решенията по чл.14, ал.1,т.1,4,10,11,12 от Закона за народните читалища, които се вземат с мнозинство най-малко 2/3 от всички членове.**

**Две трети от членовете на общото събрание на народното читалище могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава.**

**Искът се предявява в едномесечен срок от узнаването на решението, но не по-късно от една година от датата на вземане на решението.**

**Прокурорът може да иска от окръжния съд по седалището на читалището да отмени решение на общото събрание, което противоречи на закона или устава, в едномесечен срок от узнаване на решението, но не по-късно от една година от датата на вземане на решението.**

***Чл.17.*ПРЕДСЕДАТЕЛ на Читалището –задължения:**

**Организира и води дейността на читалището съобразно Закона,Устава и решенията на Общото събрание.**

**Представлява Читалището**

**Свиква и води заседанията на Настоятелството**

**Отчита дейността си пред Настоятелството**

**Сключва и прекратява трудовите договори със служителите съобразно**

**бюджета на читалището въз основа решение на Настоятелството**

***Чл.18.*СЕКРЕТАРЯ на Читалището:**

**Организира изпълнението на настоятелството,включително решенията за изпълнението на бюджета**

**Организира текущата основна и допълнителна дейност**

**Отговаря за работата на щатния и хонорувания персонал**

**Представлява Читалището заедно или поотделно с председателя.**

**Секретарят не може да е в роднински връзки с членовете на Настоятелството и на Проверителната комисия по права и по съръбрена линия до четвърта степен, както и да бъде съпруг/съпруга на председателя на Читалището**

***Чл.19.* /1/ПРОВЕРИТЕЛНАТА КОМИСИЯ се състои от 3/трима/члена и се избира от общото събрание за срок от 3/три/години.**

**/2/Членовете на комисията не могат да бъдат лица,които са в трудово правни отношения с читалището или са роднини на членове на Настоятелството,на Председателя или на секретаря по сватовство до първа степен.**

**/3/Проверителната комисия осъществява контрол върху дейността на Настоятелството,Председателя и секретаря на читалището Закона,Устава и решенията на Общото събрание.**

**/4/При констатирани нарушения Проверителната комисия уведомява Общото събрание на читалището,а при данни за извършено престъпление –органите на прокуратурата.**

***Чл.20.*Не могат да бъдат избрани за членове на Настоятелството , на Проверителната комисия и за секретари,лица ,които са осъждани на лишаване от свобода за умишлени престъпления от общ характер.**

***Чл.21.*Членовете на Настоятелството,включително председателя и секретаря подават декларации при условията и по реда на Закона за преодоляване и разкриване на конфликт на интереси.**

**ГЛАВА ЧЕТВЪРТА**

**ИМУЩЕСТВО И ФИНАНСИРАНЕ**

***Чл.22.*Имуществото на Читалището се състои от права на собственост и от други вещни права,вземания,ценни книжа,други права и задължения.**

***Чл.23.*/1/Читалището набира средства от следните източници:**

**-Членски внос**

**-Културно просветна и информационна дейност**

**-Субсидия от държавния и общинския бюджет**

**-Наеми от движимо и недвижимо имущество**

**-Дарения и завещания**

**-Други приходи**

**/2/Сумите от дарения се използват според волята на дарителя или по решение на Настоятелството,ако няма изрично изразена воля на дарителя**

**/3/Читалищното Настоятелство може да награждава изявили се читалищни служители,читалищни деятели и самодейни колективи,**

**допринесли за обогатяване на читалищната дейност и популяризиране името на читалището и селото на регионални и национални конкурси и прегледи.**

***Чл.24.*Читалището не може да отчуждава недвижими вещи и да учредява ипотека върху тях.Движимите вещи могат да бъдат отчуждавани,залагани,бракувани или заместени с по доброкачествени по решение на Настоятелството.**

***Чл.25.*Читалищното Настоятелство изготвя годишния отчет за приходите и разходите, които се приемат от Общото събрание.Отчетът за изразходване на средства от бюджета ,заедно с отчет за дейността се представят в Община Бойчиновци.**

***Чл.26.*/1/Председателя на читалището ежегодно до 10 ноември пр едставя на Кмета на Общината предложения за своята дейност през следващата година.**

**/2/Годишната програма за развитие на читалищната дейност в с.Кобиляк,приета от Общинския съвет, се изпълнява от читалището въз основа на финансово обезпечени договори , сключени с Кмета на Общината.**

**/3/Председателя на читалището представя ежегодно до 31 март пред Кмета на Общината и Общинския съвет доклад за осъществените читалищни дейности в изпълнение на програмата по ал.2 и за изразходваните от бюджета средства през предходната година.**

***Чл.27.*Счетоводната отчетност се води в пълно съответствие с Закона за счетоводството и приложимото действащото законодателство.**

**ГЛАВА ПЕТА**

**ПРЕКРАТЯВАНЕ**

***Чл.28.*Читалището може да бъде прекратено по решение на Общото събрание,вписано в регистъра на Окръжния съд.То може да бъде прекратено с ликвидация или по решение на Окръжен съд,ако:**

**Дейността му противоречи на Закона,Устава и добрите нрави,имуществото му не се използва според целите и предмета на дейността на читалището.**

**Е налице трайна невъзможност читалището да действа или не развива дейност за период от две години.**

**Не е учредено по законния ред.**

**Е обявено в несъстоятелност.**

**ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ**

**Читалището има кръгъл печат,в средата с разтворена книга ,с надпис около нея:Народно читалище „Христо Ботев-1926”с.Кобиляк**

**Празникът на Читалището е 24 май.**

**Този нов Устав е приет на редовно Общо събрание на Читалището, проведено на 18.05.2010год.съобразно &34 от ПРЗ на ЗИД на Закона за народните читалища ,обн.ДВ бр.42 от 2009г.и събрание проведено на 03.12.1997г.**

**Същият е подписан в 2/два/ екземпляра от присъстващите действителни членове на читалището,съгласно приложение представляващ неразделна част от Устава.**

**НАРОДНО ЧИТАЛИЩЕ „ХРИСТО БОТЕВ-1926”с.Кобиляк**

**ЧИТАЛИЩНО НАСТОЯТЕЛСТВО:**

**ИВАН ДАМЯНОВ БЛАГОЕВ-ПРЕДСЕДАТЕЛ**

**ЦВЕТАНКА ДИМИТРОВА КРУМОВА – СЕКРЕТАР**

**БОЯН ДИМИТРОВ ПЪРВАНОВ-ЧЛЕН**

**БОРИС ГАНОВ МЕТОДИЕВ-ЧЛЕН**

**ИЛИЯ ДИКОВ ДАМЯНОВ-ЧЛЕН**

**ПРОВЕРИТЕЛНА КОМИСИЯ:**

**ГЕОРГИ АСЕНОВ КОЖУХАРОВ-ПРЕДСЕДАТЕЛ**

**ГОШО СТЕФАНОВ ВЪЛКОВ-ЧЛЕН**

**НИКОЛАЙ ГЕОРГИЕВ НИКОЛОВ-ЧЛЕН**